Diari Oficial de la Generalitat Valenciana


Sumari del DOGV 8507, del 15-03-2019 (2019/2036)

RESOLUCIÓ de 26 de febrer de 2019, de la Conselleria d'Hisenda i Model Econòmic, per la qual s'autoritza una transferència de crèdit del capítol 6 al 7 del programa 412.22, Assistència sanitària, de la Conselleria de Sanitat Universal i Salut Pública, per import d'1.000.000 euros. Expedient número 10.001/19-010.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8507

Data del DOGV
:   15-03-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/2036


Data del document
:   26-02-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 26 de febrer de 2019, de la Conselleria d'Hisenda i Model Econòmic, per la qual s'autoritza una transferència de crèdit del capítol 6 al 7 del programa 412.22, Assistència sanitària, de la Conselleria de Sanitat Universal i Salut Pública, per import d'1.000.000 euros. Expedient número 10.001/19-010. [2019/2036]  
En l'actualitat, la Comunitat Valenciana compta amb més de 450 consultoris auxiliars, de propietat municipal, destinats a la prestació d'assistència sanitària. La majoria d'ells requereixen actuacions de reforma a fi d'aconseguir l'objectiu de la Conselleria de Sanitat Universal i Salut Pública de donar el millor servei sanitari possible.  
L'Ordre 9/2017, de 19 de setembre, va aprovar les bases reguladores per a la concessió de subvencions a favor dels ajuntaments de la Comunitat Valenciana per a fomentar la intervenció arquitectònica en locals destinats a la prestació d'assistència sanitària dels seus municipis.  
  
La segona convocatòria es va resoldre el gener de 2019, i atés que no es van poder atendre totes les sol·licituds presentades, la conselleria esmentada està preparant una tercera convocatòria per a donar l'òptima cobertura a les actuacions mencionades.  
Sobre la base d'això, la Conselleria de Sanitat Universal i Salut Pública proposa incrementar la línia de concurrència competitiva S0418, «Pla d'intervenció arquitectònica en locals destinats a la prestació assistencial sanitària», del capítol 7 del programa 412.22, Assistència sanitària, mitjançant la transferència de disponibilitats existents en el capítol 6 del programa esmentat.  
Així mateix, la conselleria esmentada planteja la necessitat d'incloure el projecte d'inversió ET120, «Elements de transport. Centres salut atenció primària», en el capítol 6 del programa 412.22, Assistència sanitària, per import de 2.000.000 euros, amb la finalitat d'adquirir vehicles per als desplaçaments als domicilis dels professionals dels punts d'atenció continuada, que es finança mitjançant reajustaments en els projectes d'inversió del mateix capítol i programa.  
A aquest efecte, i en virtut del que es disposa en els articles 21 i 24 de la Llei 28/2018, de 28 de desembre, de pressupostos de la Generalitat per a l'exercici 2019, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza una minoració de crèdit en l'aplicació pressupostària 79.19.43.188.24.8 per import d'1.000.000 euros.  
  
Segon  
S'autoritza un increment de crèdit en l'aplicació pressupostària 45.33.58.629.55.4 per import d'1.000.000 euros, que implica l'increment de la línia de subvenció de concurrència competitiva S0418 d'acord amb el detall següent:  
  
Codi Denominació Dotació inicial Modificació Dotació actual  
S0418 Pla d'intervenció arquitectònica   
en locals destinats   
a la prestació   
assistencial sanitària. 2.057.159 1.729.541 3.000.000  
  
  
  
Tercer  
S'autoritza la inclusió en l'annex d'inversions reals del programa 412.22, Assistència sanitària, del projecte ET120, «Elements de transport. Centres salut atenció primària», per import de 2.000.000 euros.  
  
  
València, 26 de febrer de 2019.- El conseller d'Hisenda i Model Econòmic: Vicent Soler i Marco.